
Par finansējuma piešķiršanu ēkas Latvijas Republikas Prokuratūras vajadzībām Kalpaka bulvārī 6, Rīgā, telpu nomas maksas un citu saistīto izdevumu segšanai un finansējuma piešķiršanu Latvijas Republikas Prokuratūrai un Tieslietu ministrijai ēkas Cēsu ielā 28, Limbažos, Limbažu novadā, pielāgošanas un telpu nomas maksas un citu saistīto izdevumu segšanai
· 1. Konceptuāli atbalstīt piedāvāto risinājumu par Latvijas Republikas Prokuratūras ēkas Kalpaka bulvārī 6, Rīgā, pārbūvi un ēkas Cēsu ielā 28, Limbažos, Limbažu novadā, pielāgošanu, un telpu nomas maksas, aprīkojuma, pārcelšanās un citu saistīto izdevumu segšanu un finansējuma piešķiršanu Tieslietu ministrijai Valsts probācijas dienesta vajadzībām ēkas Cēsu ielā 28, Limbažos, Limbažu novadā, pielāgošanai un telpu nomas maksas un citu saistīto izdevumu segšanai.
· 2. (Svītrots)
· 3. Latvijas Republikas Prokuratūras budžeta programmā 01.00.00 "Prokuratūras iestāžu uzturēšana" paredzēt finansējumu:
· 3.1. ēkas (būves kadastra apzīmējums 0100 009 0003 001) Kalpaka bulvārī 6, Rīgā, telpu nomas maksas izdevumu segšanai valsts akciju sabiedrībai "Valsts nekustamie īpašumi" 2026. gadā 375 746 euro apmērā (ņemot vērā Latvijas Republikas Prokuratūras bāzes izdevumos plānoto finansējumu telpu nomas maksai 111 701 euro apmērā) un no 2027. gada līdz 2043. gadam katru gadu 375 746 euro apmērā, kā arī komunālo pakalpojumu maksas segšanai valsts akciju sabiedrībai "Valsts nekustamie īpašumi" 2026. gadā 131 882 euro apmērā (ņemot vērā Latvijas Republikas Prokuratūras bāzes izdevumos plānoto finansējumu 73 679 euro apmērā) un no 2027. gada līdz 2043. gadam katru gadu 131 882 euro apmērā;
· 3.2. (Svītrots)
· 3.3. pagaidu telpu nomas maksai, telpu uzturēšanas (komunālo pakalpojumu) izdevumu segšanai Talejas ielā 1, Rīgā, 2026. gadā 77 665 euro apmērā, un telpu nomas maksai, telpu uzturēšanas (komunālo pakalpojumu) izdevumu segšanai Ierēdņu ielā 3, Rīgā, no 2026. gada līdz 2047. gadam katru gadu 21 269 euro apmērā;
· 3.4. (Svītrots)
· 3.5. (Svītrots)
· 3.6. ilgtermiņa saistību ēkas (būves kadastra apzīmējums 6601 014 0024 002) Cēsu ielā 28, Limbažos, Limbažu novadā, telpu nomas maksas starpības izdevumu segšanai valsts akciju sabiedrībai "Valsts nekustamie īpašumi" 194 750 euro apmērā no 2022. gada līdz 2031. gadam katru gadu 19 475 euro apmērā;
· 3.7. pārcelšanās no ēkas (būves kadastra apzīmējums 6601 005 0025 001) Dzirnavu ielā 11, Limbažos, Limbažu novadā, uz ēku (būves kadastra apzīmējums 6601 014 0024 002) Cēsu ielā 28, Limbažos, Limbažu novadā, izdevumu segšanai 2022. gadā 1 130 euro apmērā.
· 3.8. izdevumu segšanai valsts akciju sabiedrībai "Valsts nekustamie īpašumi" saistībā ar telpu Ierēdņu ielā 3 un pagaidu telpu Talejas ielā 1, Rīgā, pielāgošanu Latvijas Republikas Prokuratūras vajadzībām 2026. gadā 288 655 euro apmērā;
· 3.9. ēkas Kalpaka bulvārī 6, Rīgā, uzturēšanai nepieciešamo neatliekamo darbu izdevumu segšanai valsts akciju sabiedrībai "Valsts nekustamie īpašumi" 2027. gadā 583 383 euro apmērā.
(Grozīts ar MK 27.11.2023. rīkojumu Nr. 792; MK 01.11.2024. rīkojumu Nr. 908)
· 4. Tieslietu ministrijas budžeta apakšprogrammā 04.03.00 "Probācijas īstenošana" paredzēt finansējumu:
· 4.1. ilgtermiņa saistību ēkas (būves kadastra apzīmējums 6601 014 0024 002) Cēsu ielā 28, Limbažos, Limbažu novadā, telpu nomas maksas starpības segšanai valsts akciju sabiedrībai "Valsts nekustamie īpašumi" 251 640 euro apmērā  no 2022. gada līdz 2031. gadam  katru gadu 25 164 euro apmērā;
· 4.2. komunālo izdevumu starpības segšanai no 2022. gada un turpmākajos gados katru gadu 1 000 euro apmērā.
· 5. Finanšu ministrijai (valsts akciju sabiedrībai "Valsts nekustamie īpašumi"):
· 5.1. (Svītrots)
· 5.2. izdevumus telpu pielāgošanai Latvijas Republikas Prokuratūras un Valsts probācijas dienesta vajadzībām šā rīkojuma 3.6. apakšpunktā minētajā un 4. punktā minētajā objektā segt no valsts akciju sabiedrības "Valsts nekustamie īpašumi" finanšu resursiem un pēc objekta nodošanas ekspluatācijā iekļaut tos nomas maksā;
· 5.3. (Svītrots)
· 5.4. (Svītrots)
· 5.5. ir tiesības veikt rīkojumā paredzēto darbību priekšfinansēšanu.
(Grozīts ar MK 27.11.2023. rīkojumu Nr. 792)
· 6. (Svītrots)

